हैदराबाद में सेरीलिंगमपल्ली सीट से पूर्व विधायक बिकशापति यादव निराश थे क्योंकि उनकी सीट कांग्रेस नीत गठबंधन की सहयोगी पार्टी टीडीपी को आवंटित कर दी गई है. उन्होंने कहा कि वह विधानसभा क्षेत्र में पदयात्रा कर चुके थे. उन्होंने सवाल किया कि पार्टी के लिए काम करने के लिए क्या यह इनाम मिलता है. उन्होंने कहा कि कांग्रेस अध्यक्ष राहुल गांधी ने पहले कहा था कि चुनाव के समय ‘‘पैराशूट से उतरने वालों” को टिकट नहीं दिया जाएगा लेकिन ‘‘अब क्या हुआ.”